**«2023-2026-жылдарга Кыргызстанда жасалган» улуттук экспорттук программасын бекитүү тууралуу» Кыргыз Республикасынын Министрлер Кабинетинин токтомунун долбооруна**

**НЕГИЗДЕМЕ-МААЛЫМКАТ**

1. **Максаты жана милдеттери**

«2023-2026-жылдарга Кыргызстанда жасалган» улуттук экспорттук программасын бекитүү тууралуу» Кыргыз Республикасынын Министрлер Кабинетинин токтомунун долбоору (мындан ары – Программанын долбоору) өлкөнүн экспорттук потенциалын жана дүйнөлүк рынокто ата мекендик продукциянын атаандаштыкка жөндөмдүүлүгүн жогорулатуу максатында, ошондой эле Кыргыз Республикасынын Президентинин 2021-жылдын 12-октябрындагы №435 Жарлыгы менен кабыл алынган 2026-жылга чейин Кыргыз Республикасын өнүктүрүүнүн Улуттук программасын ишке ашырууда, анын ичинен Кыргыз Республикасынын Министрлер Кабинетинин 2021-жылдын 25-декабрындагы №352 токтому менен бекитилген 2026-жылга чейин Кыргыз Республикасын өнүктүрүүнүн улуттук программасын ишке ашыруу боюнча Кыргыз Республикасынын Министрлер Кабинетинин иш-чаралар [планы](file:///C:\Users\chalbaeva\AppData\Local\Temp\Toktom\a18ff509-edd0-4c35-9549-a47343567ea1\document.htm#pr)нын 225-пунктуна ылайык иштелип чыккан.

1. **Баяндоочу бөлүгү**

Кыргыз Республикасынын Президентинин 2021-жылдын 12-октябрындагы № 435 Жарлыгы менен кабыл алынган2026-жылга чейин Кыргыз Республикасын өнүктүрүүнүн Улуттук программасынын 5-главасында аныкталгандай, экспорттук потенциалды өнүктүрүүдө экспортту колдоо жана илгерилетүү үчүн жагымдуу шарттарды түзүү максатында өлкөнүн негизги милдеттери болуп төмөнкүлөр саналат:

– экспортёрлорго финансылык жана финансылык эмес колдоо чараларынын кеңири спектрин көрсөтүүчү мамлекеттик институттун болушу;

- узак жана арзан кредиттик ресурстарга жана соода маалыматтарына жетүүнү камсыз кылуу менен эң жогорку экспорттук потенциалы бар компанияларга комплекстүү колдоо көрсөтүү;

– сапаттын улуттук инфраструктурасын өнүктүрүү (стандартташтыруу, метрология, шайкештикти тастыктоо, аккредитациялоо) маселелерин чечүү жана мамлекеттик бюджеттен жетиштүү сандагы финансылык каражаттарды бөлүү жолу менен лабораториялык сыноо жана эталондук базаны кеңейтүү боюнча мамлекет тарабынан колдоо механизмдерин күчөтүү.

Муну менен бирге, Кыргыз Республикасынын Министрлер Кабинетинин 2021-жылдын 25-декабрындагы №352 токтому менен бекитилген 2026-жылга чейин Кыргыз Республикасын өнүктүрүүнүн улуттук программасын ишке ашыруу боюнча Кыргыз Республикасынын Министрлер Кабинетинин иш-чаралар [планы](file:///C:\Users\chalbaeva\AppData\Local\Temp\Toktom\a18ff509-edd0-4c35-9549-a47343567ea1\document.htm#pr)нын 225-пунктунда «2023 - 2026-жылдарга Кыргызстанда жасалган» улуттук экспорттук программасын (мындан ары – Программанын долбоору) иштеп чыгуу каралган.

Анын үстүнө, Программанын долбоорун иштеп чыгуу зарылдыгы 2019-2022-жылдарга эсептелген Кыргыз Республикасынын экспортун өнүктүрүү боюнча Кыргыз Республикасынын Өкмөтүнүн колдонуудагы программасы тиешелүү түрдө үстүбүздөгү жылдын аягында өзүнүн күчүн токтоткондугу менен шартталган.

Ушуга байланыштуу Министрлик тарабынан белгиленген тартипте Программанын долбоору иштелип чыкты, анын максаты экспорттун көлөмүн көбөйтүү, экспорттук иштен финансылык агымдарды көбөйтүү, ошондой эле акырында экспорттун төмөнкү товардык түзүм боюнча соода балансынын оң сальдосуна жетишүү болуп саналат:

1. текстиль жана тигүү продукциясы, анын ичинде салттуу кол өнөрчүлүк жана бут кийим;

2. жашылча-жемиштерден жасалган даяр продукция;

3. жаңгактан жана буурчактан жасалган даяр продукция;

4. даяр кургатылган продукция;

5. бал жана аарычылык продукциясы;

6. сүт азыктары;

7. эт жана балык азыктары;

8. зергер буюмдары;

9. алкоголсуз суусундуктар, анын ичинде улуттук.

Мында Программанын долбоору төмөнкүдөй кросс-секторлордо чара көрүүгө багытталган:

- экспортту илгерилетүү;

- финансыларга жеткиликтүүлүк;

- соода жол-жоболорун жөнөкөйлөтүү;

- улуттук сапат инфраструктурасын жакшыртуу.

Программанын долбоорун иштеп чыгуу боюнча жүргүзүлгөн иштердин алкагында мамлекеттик жана жеке секторлордун кызыкдар тараптарынын кеңири чөйрөсү менен консультациялар жана жолугушуулар уюштурулган. Изилдөөнүн кеңири камтылышын камсыз кылуу үчүн бизнес коомчулугунун арасында сандык сурамжылоо ыкмасы да жүргүзүлдү.

Программанын долбоорун иштеп чыгуу боюнча жүргүзүлгөн иштердин алкагында мамлекеттик жана жеке секторлордун кызыкдар тараптарынын кеңири чөйрөсү менен консультациялар жана жолугушуулар уюштурулган. Изилдөөнүн кеңири чөйрөсүн камсыз кылуу үчүн бизнес коомчулугунун арасында сандык сурамжылоо ыкмасы да жүргүзүлдү.

Өткөрүлгөн консультациялардын жана жолугушуулардын жыйынтыгы боюнча мамлекеттик жана жеке сектордун кызыкдар тараптарынан сунуштар (иш-чаралар) Программанын долбооруна киргизилген.

Иш-чаралардын планында айрым иш-чараларда жооптуу аткаруучу катары «Экспортту илгерилетүү боюнча мамлекеттик орган» көрсөтүлгөн. Белгилей кетсек, азыркы учурда Кыргыз Республикасынын Президентинин Администрациясында Министрлер Кабинетинин «Кыргыз Республикасынын Экономика жана коммерция министрлигине караштуу экспортту өнүктүрүү жана илгерилетүү боюнча «Кыргыз экспорту» борборун түзүү жөнүндө» токтомунун долбоору турат. Ушуга байланыштуу иш-чараларды аткаруу жогоруда аталган борборго жүктөлөт, ал эми ал түзүлгөнгө чейин иш-чараларды аткаруу боюнча экспорт чөйрөсүндөгү функцияларды жүзөгө ашыруучу Кыргыз Республикасынын мамлекеттик органдары макулдашуу боюнча жоопкерчилик тартышат.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Министрлер Кабинетинин ушул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт

**4. Коомдук талкуунун жыйынтыктары жөнүндө маалымат**

“Кыргыз Республикасынын ченемдик укуктук актылары жөнүндө” Мыйзамдын 22-беренесине ылайык коомдук талкуулоону уюштуруу максатында бул токтом долбоору “\_\_\_” \_\_\_\_2023-ж. Кыргыз Республикасынын Министрлер Кабинетинин расмий сайтына жана Кыргыз Республикасынын ченемдик укуктук актыларын коомдук талкуулоонун бирдиктүү порталына жайгаштырылат.

1. **Долбоордун мыйзамдарга шайкеш келүүсүнө талдоо**

Сунушталган долбоор Кыргыз Республикасынын колдонуудагы мыйзамдарынын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат**

Долбоордо каралган иш-чараларды ишке ашыруу Кыргыз Республикасынын министрликтери жана ведомстволору тарабынан алардын учурдагы ишине каралган каражаттардын чегинде, ошондой эле кошумча бюджеттик каражаттарды тартуунун жана донордук уюмдардын техникалык жардамынын эсебинен жүргүзүлөт (долбоорго бюджеттин матрицасы тиркелет).

1. **Жөнгө салуучулук таасирине талдоо жүргүзүү жөнүндө маалымат**

Сунушталган долбоор жөнгө салуучулук таасирине талдоо жүргүзүүнү талап кылбайт, анткени ушул долбоор ишкердик ишин жөнгө салууга багытталган эмес.

**Кыргыз Республикасынын**

**экономика жана коммерция министри Д.Дж.Амангельдиев**

(Министр жок учурда министрдин биринчи орун басары Ч.Ч.Сейитов )